b'\n_START_ARTICLE_\nEnneaden\n_START_PARAGRAPH_\nEnneaden (ogs\xc3\xa5 kaldet nigudskredsen) var en gruppe best\xc3\xa5ende af ni guder i egyptisk mytologi. Deres hovedkultcenter var Iunu. Enneaden bestod af Ra, Ras b\xc3\xb8rn Shu og Tefnut, deres b\xc3\xb8rn Geb og Nut samt deres b\xc3\xb8rn Osiris, Isis, Seth og Nepthys._NEWLINE_Navnet "Enneade" kommer af det gr\xc3\xa6ske ord Enne\xc3\xa1s, der bet\xc3\xb8d "De ni". P\xc3\xa5 oldegyptisk blev det udtalt som noget n\xc3\xa6r Pesedjet.'